Hierdie webwerf is ter gedagtenis aan Frans (Alwyn) du Preez. Sy grootste wens was om eendag die Woord te kon bedien. Dit was hom nie beskore nie. Hy is onverwags op 26 November 2008 oorlede.
Die vrae wat ons toenemend hoor is of God werklik bestaan, en as Hy bestaan of Hy dan tog vir ons en hierdie wêreld omgee. Waarheen lei alles?
Ons probeer om met hierdie webwerf al die baie vrae van die lewe te beantwoord. Hierdie webwerf is nie beperk tot ‘n spesifieke kerkgroep of instelling nie. Ons versoek dus almal wat daartoe geroepe voel, en wat suiwer vanuit die Woord van God insette tot hierdie webwerf wil lewer, om met ons in verbinding te tree.